CELEX: 32013R0707
Language: ro
Date: 2013-07-23 00:00:00
Title: Regulamentul de punere în aplicare (UE) nr. 707/2013 al Comisiei din 23 iulie 2013 privind clasificarea anumitor mărfuri în Nomenclatura combinată

25.7.2013   
            
            
               RO
            
            
               Jurnalul Oficial al Uniunii Europene
            
            
               L 200/8
            
         REGULAMENTUL DE PUNERE ÎN APLICARE (UE) NR. 707/2013 AL COMISIEI
   din 23 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Țevi sudate din oțel nealiat, cu secțiunea circulară, cu o lungime de 3 sau 6 m, o grosime a peretelui de 2,6 până la 3,6 mm și un diametru extern de 33,7 mm până la 114,2 mm, cu caneluri la ambele capete.
                  Țevile sunt destinate să fie folosite pentru sisteme de aspersoare.
                  
                      (1) A se vedea imaginea.
               
               
                  7306 30 77
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și a textului codurilor NC 7306, 7306 30 și 7306 30 77.
                  Având în vedere caracteristicile și proprietățile lor obiective, mărfurile corespund descrierii de la poziția tarifară 7306. Această poziție vizează, de asemenea, țevile și tuburile care sunt utilizate, de exemplu, la mașinile de la capitolul 84 (a se vedea, de asemenea, notele explicative ale Sistemului armonizat aferente poziției 7306).
                  Utilizarea prevăzută a țevilor nu este inerentă caracteristicilor lor obiective, dat fiind că acestea nu prezintă o formă specifică, nu sunt finisate în articole identificabile specifice și prin urmare, la momentul prezentării, nu pot fi identificate ca părți ale aparatelor mecanice pentru proiectat, dispersat sau pulverizat lichide sau pulberi de la poziția 8424. Canelurile servesc doar la asamblarea țevilor. Prin urmare, se exclude clasificarea lor ca părți ale aparatelor mecanice de la poziția 8424.
                  Țevile trebuie, prin urmare, să fie clasificate la codul NC 7306 30 77 ca alte țevi sudate din oțel nealiat.
               
            
         
      
         (1)  Imaginea are un caracter strict informativ.